Hlavné normatívne kódexy OIV (Medzinárodný enologický kódex, Medzinárodný kódex enologických postupov, Zbierka medzinárodných metód analýzy vín a muštov, Medzinárodná norma pre označovanie vín a vínnych destilátov a Zbierka medzinárodných metód analýzy liehovín) patria na úrovni EÚ do oblasti pôsobnosti spoločnej poľnohospodárskej politiky alebo politiky aproximácie právnych predpisov na vytvorenie a fungovanie vnútorného trhu.

–pomáhať iným medzinárodným medzivládnym a mimovládnym organizáciám, a to najmä tým, ktoré sa venujú normatívnym činnostiam,

Európska únia v súčasnosti nemá v OIV žiadny oficiálne postavenie. Na čisto neformálnom základe boli zástupcovia Komisie vo všeobecnosti pozývaní, aby sa zúčastňovali na činnostiach skupín expertov, podvýborov a výborov a zasahovali pri nich. Takisto sú občas pozývaní na valné zhromaždenie, kde členovia OIV prijímajú uznesenia, ale bez právomoci zasahovať. Nezapájajú sa do činností výkonného výboru a OIV sa neplatí žiadny príspevok.

V dôsledku toho, keďže uznesenia OIV môžu mať vplyv na acquis alebo môžu meniť jej rozsah a keďže je to nevyhnutné z hľadiska vykonávania jej vnútornej právomoci, EÚ má na základe článku 3.2 ZFEÚ v danej oblasti výlučnú právomoc. Z tohto dôvodu a pred hlasovaním o uzneseniach v OIV musí Rada podľa článku 218 ods. 9 ZFEÚ prijať spoločnú pozíciu v mene Únie.

–rovnaké enologické postupy, ak sa používajú pred ich povolením podľa článku 80 ods. 3 nariadenia o SOT, na výrobu vína dovážaného do Únie (článok 90 ods. 2 nariadenia o SOT).

–enologické postupy prijaté a uverejnené OIV, ktoré musí Komisia brať do úvahy pri povoľovaní takýchto postupov (článok 80 ods. 3 písm. a) nariadenia o SOT), a

–určité špecifikácie čistoty a identifikácie látok používaných pri enologických postupoch, a to spôsobom, podľa ktorého sa pravidlá prijaté a uverejnené OIV v tejto oblasti stávajú ipso facto záväznými v rámci EÚ [článok 9 nariadenia Komisie (ES) č. 606/2009 z 10. júla 2009, ktorým sa ustanovujú určité podrobné pravidlá uplatňovania nariadenia Rady (ES) č. 479/2008, pokiaľ ide o kategórie vinárskych výrobkov, enologické postupy a uplatniteľné obmedzenia],

Aj keď uznesenia OIV ako také nie sú podľa nariadenia (EÚ) č. 1308/2013 záväzné na úrovni EÚ, niektoré uznesenia prijaté a uverejnené OIV majú vplyv na právne predpisy EÚ. Nariadenie o SOT obsahuje odkazy na uznesenia OIV, a to v týchto ustanoveniach:

3.2. Nevyhnutnosť účasti EÚ

So zreteľom na vplyv činností OIV na acquis EÚ a právomoci EÚ v oblastiach, ktorými sa zaoberá OIV, je nevyhnutné, aby sa úloha EÚ v OIV posilnila a formálne upravila.

Podľa článku 8 záverečného aktu, ktorým sa zriaďuje OIV, sa môže medzinárodná medzivládna organizácia zapájať do činností OIV alebo môže byť jej členom.

Z právneho hľadiska je prijatie EÚ za člena OIV prirodzeným dôsledkom acquis EÚ a právomocí EÚ v oblastiach, ktorými sa zaoberá OIV. Keď sa ale v roku 2009 v Rade rokovalo o otázke členstva EÚ v OIV, väčšina členských štátov bola proti členstvu.

Rokovací poriadok OIV prijatý valným zhromaždením OIV stanovuje pre členstvo medzinárodných medzivládnych organizácií osobitné postavenie. V článku 4 rokovacieho poriadku OIV sa stanovuje:

„medzinárodná medzivládna organizácia môže požiadať o osobitné postavenie, ktoré jej umožní:

a) zasahovať do činností výborov, podvýborov a skupín expertov;

b) zúčastňovať sa na zasadnutiach valného zhromaždenia a výkonného výboru.

Medzi OIV a dotknutou organizáciou sa na základe návrhu výkonného výboru a po súhlase valného zhromaždenia podpíše osobitná dohoda. Pre každý konkrétny prípad sú v nej vymedzené osobitné podmienky spolupráce vrátane výšky ročného finančného príspevku.

V prípade nezaplatenia troch po sebe idúcich finančných príspevkov generálny riaditeľ OIV oznámi túto skutočnosť dotknutej medzinárodnej medzivládnej organizácii. Ak nedôjde k náprave situácie do dvoch rokov, od 31. decembra tretieho roku, v ktorom nebol zaplatený príspevok, je dotknutá medzinárodná medzivládna organizácia automaticky vylúčená z organizácie“.

Komisia považuje za potrebné, aby EÚ požiadala OIV o udelenie osobitného postavenia, pričom si ponecháva možnosť navrhnúť Rade, aby EÚ začala rokovania s cieľom stať sa plnohodnotným členom OIV.

Toto postavenie totiž umožní Komisii ako zástupcovi EÚ na základe článku 17 ZEÚ, aby bola plne informovaná o vytváraní nových uznesení, aby mohla koordinovať spoločnú pozíciu EÚ k týmto uzneseniam, ako aj na formálnom základe sa zúčastňovať na činnostiach výborov, podvýborov a skupín expertov a zasahovať do nich v mene Únie a zúčastňovať sa zasadnutí valného zhromaždenia a výkonného výboru, čím sa zabezpečí jednota zastúpenia EÚ v OIV bez spochybnenia úlohy vedeckých expertov z členských štátov EÚ v rámci OIV.

Okrem toho by zástupcovia Únie na základe tohto postavenia zároveň mohli za rovnakých podmienok ako členovia OIV získať všetky dokumenty umožňujúce Únii vypracovať svoje pozície za tých najlepších podmienok. Znamená to, že navrhované osobitné postavenie by uľahčovaol prípravu rozhodnutí, ktoré bude musieť Rada prijať v súlade s článkom 218 ods. 9 ZFEÚ.

Účinky udelenia postavenia budú obmedzené na konkrétne podmienky stanovené v osobitnom dojednaní, ktoré je súčasťou návrhu výmeny listov priloženého k tomuto oznámeniu. Udelenie postavenia nebude mať žiadne právne účinky okrem týchto konkrétnych podmienok.

3.3. Postup získania osobitného postavenia EÚ v OIV

Rade a Parlamentu bola 25. apríla 2012 odoslaná neformálna informačná poznámka od útvarov Komisie informujúca o začatí rokovaní s OIV.

Následne 26. mája 2015 poslali útvary Komisie Rade a Parlamentu návrh výmeny listov spolu s osobitným dojednaním súvisiacim s osobitným postavením EÚ v OIV a zodpovedajúcou osobitnou dohodou v zmysle článku 4 rokovacieho poriadku OIV a 1. júla 2015 doplňujúce vysvetlenia k osobitnému postaveniu. V návrhu svojich záverov z 21. septembra 2015 Rada schválila iniciatívu Komisie začať rokovania s OIV s tým, že požiadala Komisiu, aby predložila návrh výmeny listov zmenený v nadväznosti na rokovania.

Návrh listu EÚ spolu so súvisiacim osobitným dojednaním bol 14. októbra 2015 odoslaný OIV a návrh listu OIV bol odoslaný Komisii 27. januára 2016. Konečná verzia návrhu výmeny listov spolu s osobitným dojednaním je priložená k tomuto oznámeniu. Podpisom tejto výmeny listov bude EÚ udelené osobitné postavenie v rámci OIV.

4. Záver

So zreteľom na uvedené skutočnosti, Komisia navrhne OIV, aby bolo Európskej únii udelené osobitné postavenie podľa článku 4 rokovacieho poriadku OIV. Výmenu listov medzi OIV a EÚ spolu s osobitným dojednaním, ktorým sa vymedzujú konkrétne podmienky spolupráce, podpíše Európska komisia zastupujúca Európsku úniu v rámci tohto postupu. Člen Komisie zodpovedný za poľnohospodárstvo a rozvoj vidieka bude oprávnený podpísať výmenu listov v mene Komisie a na jej zodpovednosť.